
 11.11.2011
 BG
 Официален вестник на Европейския съюз
 L 293/24
 РЕГЛАМЕНТ ЗА ИЗПЪЛНЕНИЕ (ЕС) No 1142/2011 НА КОМИСИЯТА
 от 10 ноември 2011 година
 за въвеждане на приложения X и XI към Регламент (ЕО) No 4/2009 на Съвета относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз, и по-специално член 291, параграф 2 от него,
 като взе предвид Регламент (ЕО) No 4/2009 на Съвета от 18 декември 2008 г. относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка (1), и по-специално член 73, параграфи 1 и 2 от него,
 като взе предвид Регламент (ЕО) No 2201/2003 на Съвета от 27 ноември 2003 г. относно компетентността, признаването и изпълнението на съдебни решения по брачни дела и делата, свързани с родителската отговорност, с който се отменя Регламент (ЕО) No 1347/2000 (2), и по-специално член 70 от него,
 като взе предвид Регламент (ЕС) No 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (3),
 като има предвид, че:
 (1)
 В приложение X към Регламент (ЕО) No 4/2009 се изброяват административните органи, посочени в член 2, параграф 2 от същия регламент.
 (2)
 Финландия, Швеция и Обединеното кралство са уведомили Комисията за административните органи, които да бъдат включени в приложение X към Регламент (ЕО) No 4/2009.
 (3)
 Административните органи, за които са уведомили Финландия, Швеция и Обединеното кралство, и които са изброени в приложение I, отговарят на изискванията, посочени в член 2, параграф 2 от Регламент (ЕО) No 4/2009.
 (4)
 В приложение XI към Регламент (ЕО) No 4/2009 се изброяват компетентните органи, посочени в член 47, параграф 3 от същия регламент.
 (5)
 Финландия е уведомила Комисията за компетентния орган, който да бъде включен в приложение XI към Регламент (ЕО) No 4/2009.
 (6)
 Обединеното кралство и Ирландия са обвързани с Регламент (ЕО) No 4/2009 и поради тази причина участват в приемането и прилагането на настоящия регламент.
 (7)
 В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящия регламент и не е обвързана от него, нито е предмет на неговото прилагане, без да се засяга възможността Дания да прилага съдържанието му съгласно Споразумението от 19 октомври 2005 г. между Европейската общност и Кралство Дания относно компетентността и признаването и изпълнението на съдебни решения по граждански и търговски дела (4).
 (8)
 Мерките, предвидени в настоящия регламент, са в съответствие със становището на Комитета относно приложимото право, компетентността и изпълнението на съдебни решения по брачни дела, по дела, свързани с родителската отговорност и със задължения за издръжка.
 (9)
 Поради това приложения X и XI към Регламент (ЕО) No 4/2009 следва да бъдат съответно въведени,
 ПРИЕ НАСТОЯЩИЯ РЕГЛАМЕНТ:
